  Наталья Тетерина Гурт возёсъёслы ю тысьсэс чугун сюрес вылтӥ нуон-ваён понна субсидиос висъяны кулэ. Со сярысь Россилэн азьмуртэз Владимир Путин бадӟым пресс-конференциез дыръя вераз. Гурт возёсын югдур сярысь юанэн кунлэн кивалтӥсезлы «Новосибирск» кун телерадиокомпаниысь корреспондент Елена Агамян вазиськиз. Со верамъя, туэ соослэн улосазы котькулэсь трос ю тысь будэтӥзы, нош сое интыяны нокытчы. Мукет улосвылъёсы вузано ке, сюрес дунэз туж бадӟым луэ. Журналист пусйиз, гуртоос бусыосазы мукет мар ке кизьыны дасесь, но соос уг тодо, мар али кунлы кулэ. Елена Агамян юаз, мар кароно, гурт возёсын ужасьёс умой ваньбур поттыса коньдонтэк медаз кыле шуыса. Владимир Путин малпамъя, гуртын ужасьёслы юрттэт одно ик сётоно. Сое пӧртэм амалъёсын быдэстыны луэ, одӥгез соос пӧлысь - госзакупкаос. Кивалтэт та амалэз пайдатэм шуэ ке но, сое палэнтоно ӧвӧл, малпаськыны кулэ, лыдъя Россилэн азьмуртэз. Ми кивалтэтэн вузъёсты чугун сюрес вылтӥ нуон-ваён понна субсидиос висъян сярысь вераськимы. Мон али уг быгатӥськы вераны, пумкылъян кутэмын-а, ӧвӧл-а, но со кутэмын луыны кулэ, со ужаны кулэ. Вераськон мынэ оглом нуллон сярысь, со пӧлын экспортъя но Владимир Путин, Россилэн азьмуртэзТодэ вайытом, туннэ, 14-тӥ толсуре, Москваын кунлэн азьмуртэзлэн сяме пырем бадӟым пресс-конференциез ортче. Отчы Россиысь но кунгож сьӧрысь 1 640 журналистъёс люкаськизы. Соос Владимир Путинлы тужгес сюлмаськытӥсь юанъёссэс сётъяло. Тегъёс: Политика ВладимирПутин Москва Россия гуртвозёс юрттэт  